open-index/open-wikipedia-markdown huggingface dataset:
ילנה אוסטפנקו

**ילנה אוסטפנקו** (בלטבית: **Jeļena Ostapenko**; נולדה ב-8 ביוני 1997) היא טניסאית לטבית זוכת אליפות צרפת הפתוחה (2017). מדורגת במקום ה-7 בעולם (אוקטובר 2017) בסבב ה-WTA, דירוג השיא שלה.

אוסטפנקו זכתה עד היום ב-9 תוארי יחידות (שתיים ב-WTA ו-7 ב-ITF) וב-10 תארים בזוגות (2 ב-WTA ו-8 ב-ITF).

היא מתאמנת בהדרכתה של אנבל מדינה גאריגס.

## קריירה
אוסטפנקו נולדה וגדלה בריגה. אביה, יבגני אוסטפנקו, היה שחקן כדורגל בעברו. יש לה אח שחי בארצות הברית. היא החלה לרקוד ריקודים סלוניים ולשחק טניס בגיל 5. היא השתתפה באליפות לטביה בריקודים סלוניים לילדים. בגיל 12 החליטה להתרכז בטניס. היא דוברת רוסית, אוקראינית, לטבית ואנגלית.

### 2014
באליפות וימבלדון 2014 זכתה אוסטפנקו בתואר לנערות. הופעתה הראשונה בטורניר מקצועני נערכה באליפות טשקנט הפתוחה בשנת 2014 שבו היא ניצחה את שחר פאר מישראל בסיבוב הראשון בשתי מערכות (3-6, 5-7). בסיבוב השני היא הפסידה לקסניה פרווק מרוסיה בשתי מערכות (6-2, 7-6).

### 2015
באליפות ארצות הברית הפתוחה היא הפסידה בסיבוב השני לשרה אראני מאיטליה (דורגה במקום 16 בטורניר) בשלוש מערכות (0-6, 6-4, 6-3). בספטמבר היא הגיעה לראשונה לגמר טורניר WTA שנערך בקוויבק סיטי והפסידה בו לאניטה בק מגרמניה (דורגה במקום 5 בטורניר) בשתי מערכות (6-2, 6-2).

### 2016
אוסטפנקו השתתפה בטורניר הטניס ליחידות באולימפיאדת ריו דה ז'ניירו (2016), שבו הודחה בסיבוב הראשון לאחר שהפסידה לסמנתה סטוסור מאוסטרליה (דורגה במקום 13 בטורניר) בשלוש מערכות (1-6, 6-3, 6-2).

### 2017
באליפות צרפת הפתוחה היא ניצחה בשלב חצי הגמר (ביום הולדתה) את טימאה בצינשקי משווייץ ב-3 מערכות (6-7, 6-3, 3-6) ועלתה למשחק הגמר. בגמר היא ניצחה את סימונה האלפ מרומניה (דורגה במקום 3 בטורניר) בשלוש מערכות (4–6, 6–4, 6–3), וזכתה בפעם הראשונה בטורניר גראנד סלאם. היא הראשונה מלטביה שזכתה בגראנד סלאם, והיא השחקנית הלא מדורגת הראשונה שזכתה בטורניר זה מאז 1933.

באליפות וימבלדון העפילה לרבע הגמר, בו הפסידה לוונוס ויליאמס בשתי מערכות.

### 2018
בחודש מרץ היא הגיעה למקום החמישי בדירוג העולמי.
במאי באליפות צרפת הפתוחה, שבה זכתה ב-2017, הודחה כבר בסיבוב הראשון.
### 2019
באוקטובר העפילה לגמר טורניר לינץ, בו הפסידה לקוקו גוף בשלוש מערכות.

## קישורים חיצוניים

* 

קטגוריה:טניסאיות זוכות אליפות צרפת הפתוחה
קטגוריה:טניסאיות באולימפיאדת ריו דה ז'ניירו (2016)
קטגוריה:נושאי דגל לטביה באולימפיאדה
קטגוריה:טניסאיות באולימפיאדת טוקיו (2020)
קטגוריה:טניסאיות באולימפיאדת פריז (2024)
קטגוריה:ילידות 1997
קטגוריה:לטבים שנולדו ב-1997
תלחיץ

[250 פיקסלים|שמאל|ממוזער|[גלויה (1924-1900) המציגה חזית של בניין ספריה בטקסס, העשויה בטכניקה של תלחיץ]] 
"**תלחיץ**" (באנגלית: Embossing) היא טכניקת הדפס היוצרת אפקט תלת-ממדי של נייר.

בטכניקה זו עושה האמן שימוש בחפצים שונים המונחים על לוח ההדפסה. בין היתר נהוג להשתמש בגלופה של סמלים, חפצים בעלי מרקמים שונים או אף תבליט. לאחר מכן מניחים על הלוח גיליון נייר לח ומעבירים אותו במכונת דפוס, או שמפעילים עליו לחץ בהדפסה ידנית. הנייר הלח מקבל את צורת החפצים, כך שנוצרות על הנייר בליטות שונות. בדרך כלל נעשה בטכניקה זו שימוש בשילוב עם טכניקות אחרות, כגון גלגול צבע על המשטחים והדפסתם כדפוס בלט, או שילוב הבלטות עם הדפס רשת או סוגי תצריב. 

## קישורים חיצוניים

קטגוריה:טכניקות הדפס
פרויקט מגדלנה

**פרויקט מגדלנה** (באנגלית: **The Magdalena Project**) הוא רשת בינלאומית של נשים בתיאטרון עכשווי ואמנויות הבמה הפועל משנת 1983. מטרתו להגביר את המודעות לתרומות של נשים בתיאטרון, ליצור מבנים אמנותיים, כלכליים ורשתות תמיכה, על מנת לאפשר לנשים לעבוד בתחום ולמנף את פעילותן.

## רקע

הרעיון לפרויקט נולד בעיר טרוויאנו שבאיטליה בבית קפה במהלך פסטיבל תיאטרון אלטרנטיבי בשנת 1983. במהלכו נוצר דיון אודות המיעוט היחסי של כותבות, יוצרות ובמאיות נשים בין משתתפי הפסטיבל. ג'יל גרינהאל שהשתתפה בדיון הגתה בהשראתו את הרעיון לפרויקט מגדלנה, ובהמשך לכך, באוגוסט 1986 ארגנה את 'מגדלנה 86' - הפסטיבל הבינלאומי הראשון לנשים בתיאטרון עכשווי שהתקיים בקארדיף, ויילס.

## פסטיבלים בינלאומיים
החברות הבינלאומית בפרויקט מגדלנה כוללת יחידים (נשים וגברים), איגודי וארגוני תיאטרון וסניפים רשמיים מקומיים ברחבי העולם, אשר ממומנים בידי גופים מקומיים ופועלים אוטונומית. הרשת הלטינו-אמריקאית פועלת מאז 1988 בפסטיבלים בארגנטינה, קולומביה, קובה, פרו וברזיל. בארגנטינה הרשת פעלה בשם 'הדור השני של מגדלנה' מאז 1999. ב-1997 ארגון מגדלנה אוטרואה נוסדה באופן רשמי בניו זילנד ופסטיבל נשים בינלאומי לאומנויות הבמה התקיים בה ב-1999. פסטיבלים נוספים מחוץ לאירופה התקיימו באוסטרליה (2003), ארצות הברית (2005) וסינגפור (2006). בנוסף, פסטיבל הטרנזיט של מופעי נשים מתקיים כל שלוש שנים לערך בתיאטרון אודין, דנמרק, ומאורגן על ידי ג'וליה וארלי, אחת ממקימות פרויקט מגדלנה.

ארגונים ופסטיבלים אחרים הפועלים בזיקה לפרויקט מגדלנה כוללים את גרינלנד פריתיאטר, טיאטרו דלה ראדיצ'י, AMAR, תיאטרון DAH, דאבל אדג' ואחרים.

## פרסומים

## קישורים חיצוניים
* פרויקט מגדלנה באינטרנט
* קרן מגדלנה אוטרואה

קטגוריה:איגודים
קטגוריה:פסטיבלים
קטגוריה:תיאטרון
קטגוריה:נשים באמנות
קטגוריה:אמנות הבמה
קאמאז נאברז'ניה צ'לני

**קאמאז נאברז'ניה צ'לני** (ברוסית: **Футбольный клуб «КАМАЗ» Набережные Челны**) הוא מועדון כדורגל מקצועני רוסי מהעיר נאברז'ניה צ'לני שבטטרסטן. המועדון הוקם בשנת 1981 בחסות מפעל המשאיות קאמאז. בשנים 1993–1997 הקבוצה שיחקה בליגת העל הרוסית בכדורגל והעפילה לחצי גמר גביע אינטרטוטו בעונת 1996.

## היסטוריה
קבוצת הכדורגל של נאברז'ניה צ'לני הוקמה ב-11 בנובמבר 1981 בחסות מפעל קאמאז כקבוצת הכדורגל **טרוד-PRZ**. הקבוצה התמודדה בליגות המקומיות עד 1988 כשהעפילה ל, בה התמודדה עד התפרקות ברית המועצות בשנת 1992.

לאחר הקמת מערך הליגות הרוסי היא התמודדה בליגה הראשונה וזכתה באליפות המערב של הליגה, הישג שאפשר לה להעפיל לליגת העל הרוסית בכדורגל לראשונה בתולדותיה. הישג השיא בליגה היה מקום ששי בעונת 1994 והיא השתתפה בגביע אינטרטוטו העפילה עד שלב חצי הגמר. בשנת 1995 אימצה את השם "קאמאז", על שם הבעלים והספונסר.

הקבוצה התמודדה בליגת העל הרוסית במשך 5 עונות רצופות (משנת 1993 עד 1997). בעונת 1997 המפעל המממן נקלע לקשיים כלכליים והקבוצה ירדה לליגת המשנה הרוסית ולאחר מכן גם נאלצה לרדת ל. היא התמודדה בליגה השנייה בשנים 1999–2003 והתמודדה לאחר מכן בליגת המשנה במשך שנים רבות שבהן נצמדה לצמרת טבלת הליגה, אך לא הצליחה לעלות מעל למקום הרביעי בטבלה ובעונת 2015/2016 אף ירדה חזרה לליגה השנייה, שכעת נקראה ליגת הכדורגל המקצוענית.

בתום עונת 2020/2021 העפילה לליגה הלאומית, עונה לאחר מכן הייתה אמורה לרדת חזרה לליגה השנייה, אך קיבלה הזדמנות להישאר בעקבות פירוקה של ספרטק-2 מוסקבה. את עונת 2022/2023 פתחה עם רצף ניצחונות והתמקמה בצמרת בטבלת הליגה.

## הישגים לפי עונה

## הקבוצה במפעלים האירופיים

## הישגים ותארים
**[[ליגת העל הרוסית בכדורגל]]**
* מקום ששי **(1)**: 1994
**[[ליגת הכדורגל הלאומית של רוסיה|ליגת המשנה הרוסית]]**
* אלופה **(1)**: 1992
**[[הליגה הסובייטית השנייה]] / [[הליגה הרוסית השנייה]]**
* אלופה **(3)**: 1990, 2003, 2014/2015
**[[הגביע הרוסי בכדורגל]]**
* רבע גמר **(2)**: 1993/94, 1995/96
**[[גביע אינטרטוטו]]**
* חצי גמר **(1)**: 1996
**גביע טטרסטן בכדורגל**
* **מחזיקת הגביע** (**1**): 1987

## ראו גם
*קאמאז נברז'ניה צ'לני (כדורגל נשים)
## קישורים חיצוניים
* 

## הערות שוליים

קטגוריה:קבוצות כדורגל רוסיות
קטגוריה:נאברז'ניה צ'לני: ספורט
קטגוריה:קבוצות כדורגל ששיחקו בליגה הבכירה ברוסיה
קטגוריה:קבוצות כדורגל שהוקמו ב-1981
אחריות יצרן מורחבת

בתחום ניהול פסולת, **אחריות יצרנית מורחבת** (באנגלית: Extended Producer Responsibility, EPR) היא אסטרטגיה שנועדה לקדם שילוב של עלויות סביבתיות הקשורות למוצרים לאורך כל מחזור החיים שלהם, למחיר השוק של אותם מוצרים.

חקיקה המבוססת על אחריות יצרן מורחבת מתמקדת בטיפול במוצר לאחר גמר השימוש בו כשהמטרה העקרית שלה היא הגדלת כמות המוצרים שיטופלו בסוף חייהם ברמה גבוהה ככל שניתן על פי מדרג הפסולת והקטנת ההשפעה הסביבתית של אותם מוצרים כשהם נהפכים לפסולת. לרוב היא הכוח המניע מאחורי אימוץ יוזמות לשינוי בצורת הייצור של המוצרים שכן שינוי צורת הייצור תחסוך עלויות מסוימות עבור היצרנים.

העיקרון גורס כי חברות המייצרות מוצרים אחראיות על המוצר לאורך כל מחזור החיים שלו ולא רק מעבר לשלב המכירה (מכן הביטוי "מורחבת").

המושג הוצג לראשונה בשוודיה על ידי תומאס לינדקוויסט בדו"ח מ-1990 למשרד החקלאות השוודי. בדיווחים מאוחרים יותר שהוכנו עבור המשרד, באה לידי ביטוי ההגדרה הבאה: "אחריות יצרן מורחבת היא אסטרטגיה להגנת הסביבה, שמטרתה להגיע למטרה סביבתית של הפחתת ההשפעה הסביבתית הכוללת של מוצר, על ידי הפיכת היצרן של המוצר לאחראי עליו לאורך כל מחזור החיים שלו ובמיוחד בשלב האיסוף בחזרה, העברה למיחזור והסילוק הסופי".

## בישראל
חוקים המבוססים על עקרון אחריות יצרן מורחבת הם חוק הפיקדון על מכלי משקה, החוק לסילוק ולמיחזור צמיגים, החוק להסדרת הטיפול באריזות, והחוק לטיפול סביבתי בציוד חשמלי ואלקטרוני ובסוללות.

## ראו גם
* הנקודה הירוקה

## קישורים חיצוניים

* 

## הערות שוליים

קטגוריה:פסולת
קטגוריה:מיחזור
רשימת פעולות האצ"ל

**פעולות ה[[ארגון צבאי לאומי|אצ"ל]]** מחולקות ברשימה זו לשלוש תקופות: תקופת המרד הערבי, שהחלה עם "שבירת ההבלגה", הסתיימה עם פרוץ מלחמת העולם השנייה והתאפיינה בעיקר בפעולות כנגד האוכלוסייה הערבית; התקופה שקדמה למלחמת העצמאות, שהחלה עם חידוש הפעולות של האצ"ל ב-1944 והתאפיינה בפעילות כנגד השלטון הבריטי בארץ; ותקופת מלחמת העצמאות, שהחלה בקבלת החלטת החלוקה על ידי האומות המאוחדות בכ"ט בנובמבר 1947, הסתיימה עם פירוק האצ"ל והצטרפות לוחמיו לשורות צה"ל והתאפיינה גם היא בעיקר בפעולות כנגד האוכלוסייה הערבית.

## במהלך המרד הערבי (1937-39)

## מתחילת המאבק בבריטים ועד תחילת מלחמת העצמאות (1944-47)

## מתחילת מלחמת העצמאות ועד פירוק הארגון ושילובו ב[[צבא הגנה לישראל|צה"ל]] (1947-48)

## הערות שוליים

*
קטגוריה:אצ"ל
קטגוריה:רשימות
דיאנה ארבנינה

**דיאנה סרגייבנה ארבנינה** (ברוסית: **Диана Сергеевна Арбенина**; נולדה ב-8 ביולי 1974 בעיר וולוז'ין, מחוז מינסק, הרפובליקה הסובייטית הסוציאליסטית הבלארוסית, ברית-המועצות) היא זמרת, מוזיקאית, משוררת, מקימה וסולנית הרכב הרוק נוצ'נייה סנייפרי.

זוכת אות אמנית כבוד של הרפובליקה הצ'צ'נית (2005).

## קישורים חיצוניים

* 

* ריאיון עם דיאנה Arbenina ברדיו "אקו מוסקבה"
* מילים ושירים
* ראיון
* דיאנה Arbenina באתר "זבוקי"

## הערות שוליים

קטגוריה:זמרות רוסיות
קטגוריה:משוררות רוסיות
קטגוריה:שופטי The Voice
קטגוריה:שופטות תוכניות מציאות
קטגוריה:רוסים ממוצא בלארוסי
קטגוריה:מלחינות רוסיות
קטגוריה:רוסיות שנולדו ב-1974
קטגוריה:רוסים שנולדו ב-1974
משה אפרים נבון

**משה אפרים נבון אפנדי** (1848 – 22 בינואר 1918) היה איש ציבור ירושלמי, שופט והתובע הכללי בבית המשפט בעיר וחבר ועד העדה הספרדית.

## קורות חיים
נולד בירושלים בשנת 1848 (ה'תר"ח) למשפחת הרבנים והעסקנים נבון. בצעירותו למד ערבית וטורקית, ובהמשך הקנתה לו השליטה בשפות אלו מעמד נכבד אצל המשפחות הערביות בירושלים.

כשבגר נישא לשרה, אחותו של הרב יעקב מאיר.

בשנת 1896 (ה'תרנ"ו) החל לשמש כשופט בבית המשפט בירושלים מטעם העירייה, ובשנת 1906 (ה'תרס"ו) נבחר לשמש כתובע הכללי בירושלים, וכיהן במשרות אלו עד לשנת 1916 (ה'תרע"ו).

נודע כנדבן, ובשל היותו חשוך ילדים, אימץ מספר ילדות יתומות. שימש במשך כ-30 שנה כחבר ועד העדה הספרדית בירושלים ויו"ר החברא קדישא ובית העלמין של העדה עד לשנת 1910 (ה'תר"ע).

הלך לעולמו ב-22 בינואר 1918 (ט' בשבט ה'תרע"ח).

סבו היה הרב יהודה נבון, ובן דודו היה יוסף נבון.

## קישורים חיצוניים
* 
* הודעה על התפטרות משה נבון מועד העדה הספרדית, בעיתון החרות, 10 באוגוסט 1910
* מנדל קרמר, מינוי משה נבון לתובע הכללי, בעיתון השקפה, 20 ביוני 1906
* שרה נבון, בעיתון דואר היום, 5 בספטמבר 1926

קטגוריה:שופטים ביישוב
קטגוריה:אנשי ועד העדה הספרדית בירושלים
קטגוריה:אנשי ועד העדה הספרדית בישראל
קטגוריה:משפחת נבון
קטגוריה:אנשי היישוב הוותיק ילידי ארץ ישראל
קטגוריה:יהודים הקבורים בהר הזיתים: חלקת הספרדים
קטגוריה:ארץ-ישראלים שנולדו ב-1848
קטגוריה:ארץ-ישראלים שנפטרו ב-1918
קטגוריה:אנשי היישוב הוותיק ילידי ארץ ישראל במאה ה-19
קטגוריה:יהודים בארץ ישראל במחצית הראשונה של המאה ה-20
נחמיה וילהלם

הרב **נחמיה וילהלם** (נולד בכ"ז בחשון תשל"ג, 4 בנובמבר 1972) הוא שליח חב"ד בבנגקוק בירת תאילנד. בית חב"ד שבניהולו זכה בפרס ירושלים לאחדות ישראל.

## ביוגרפיה
נולד בשיכון חב"ד, ירושלים, לרחל בתו של הרב בנימין זאב חשין, שהיה מרבני חסידות ברסלב וראש ישיבה למקובלים שער השמים והרב מנחם בן ציון וילהלם, שכיהן כראש ישיבת זוויהל בירושלים.

למד בישיבת תורת אמת בירושלים, אהלי תורה ובישיבת תומכי תמימים ליובאוויטש המרכזית – 770 בברוקלין שבניו יורק.

בב' באלול תשנ"ד התחתן עם נחמה דינה בת הרב שלום דובער וולפא. ב-13 בספטמבר 1995 (י"ח באלול תשנ"ה) יצא לשליחות לבנגקוק בירת תאילנד תחת שליח חב"ד הראשי לתאילנד הרב יוסף חיים קנטור ופתח את בית חב"ד הראשון בעולם למטיילים, מאז פיתח ביחד עם הרב יוסף חיים קנטור מערך של בתי חב"ד בכל רחבי תאילנד ומנהל את מערך הפעילות בתאילנד.

בבית חב"ד שבהנהלתו עוברים מאות אלפי מטיילים ישראלים בכל שנה. המקום מעניק שירותים בחינם למטיילים יהודים מישראל והעולם כגון סעודות שבת והחג, פינות מנוחה, עמדות אינטרנט, סיוע וליווי במקרי מצוקה,ביקורים בבתי רפואה, ביקור אסירים ישראלים בבתי הכלא, עזרה לתרמילאים ומטיילים שנפגעו, מסעדה בשרית וחלבית ועוד. בצונאמי של 2004 יצא לפוקט עם המשלחת של משרד החוץ הישראלי לשם סיוע באיתור וזיהוי נפגעים ישראלים.

שמאל|ממוזער|250px|שלט הכניסה לבית חב"ד בבנגקוק, 2011
בשנת תשע"ה (2015) קיבל ביחד עם אשתו הרבנית נחמי את פרס ירושלים לאחדות ישראל בבית הנשיא.

בשנת 2013 - תשע"ג התחיל לכתוב טור שבועי באתר שטורעם עד שנת 2015 - תשע"ה מאז התחיל לפרסם בשיתוף אתר חב"ד אורג סרטון שבועי בשם 'ממתק לשבת' המופץ בעיקר ברשימת התפוצה של חב"ד אורג, באתרים חרדים ולמטיילים של הבית חב"ד שבהנהלתו, משנת תשע"ו כתב טור שבועי בעלון קרוב אליך לזמן־מה (כמו־כן, כמה מסיפוריו התפרסמו מדי שבוע בעלון כי קרוב).

בכל ליל שבת לאחר סעודת השבת בבית חב"ד הוא מארגן סעודת 'עונג שבת' בביתו בהשתתפות כ- 100- 120 איש, וכל אחד בתורו בוחר לספר סיפור או לבחור שיר או לקבלת החלטה טובה.

## חיים אישיים
הרב וילהלם מתגורר בבנגקוק שבתאילנד עם אשתו נחמי, בתו של הרב שלום דובער וולפא, להם ארבעה בנים ושש בנות. חתנו, הרב מנדי זאיאנץ הוא מנהל בית חב"ד בעיירה פאי שבצפון תאילנד. אחיו, הרב אליהו, הוא מנהל ישיבת אוהלי תמימים בכפר חב"ד ומנהל הוצאת הספרים התורנית-חסידית "חזק".

## ספריו
***ממתק לשבת** - סיפורים ומסרים שסיפר ושמע בביתו בסעודות שבת וחג, מסודר לפי פרשת השבוע, בהוצאת ספרים חזק, תשע"ו
***ממתק לשבת** - חלק שני של סיפורים ומסרים שסיפר ושמע בביתו בסעודות שבת וחג, בהוצאת ספרים חזק, תשפ"ב

## קישורים חיצוניים

* 
* מנחם בן שלמה, מדור מילה של חסיד באתר שטורעם 2006
* 
* 
* יחיאל הררי, "המשוגעים" של בנגקוק 2014
* 
* נדב כהן מארח את הרב נחמיה שליח הרבי בתאילנד 2015
* 'חב"ד על המפה': עושים שבת עם השליח בבנגקוק - תאילנד אתר col, 2017
* 
* נחמיה וילהלם בראיון עם העיתונאית מיכל אנסקי 2018
* 
* "תודה לרב נחמיה" ● נהג מונית שר לחב"ד בנגקוק אתר שטורעם
* כל הכתבות על הרב נחמיה וילהלם, באתר ערוץ 7

## הערות שוליים

קטגוריה:זוכי פרס ירושלים לאחדות ישראל
קטגוריה:תאילנד: דמוגרפיה
קטגוריה:שלוחי חב"ד
קטגוריה:בוגרי רשת ישיבות תומכי תמימים
קטגוריה:ישראלים שנולדו ב-1972
רבי אבא בר אחא

רבי **אַבָּא בר אחא** היה מאמוראי ארץ ישראל, אשר ירד לבבל.

פעמים רבות מוסר בשם "רבינו"; יש סוברים שהכוונה לרבי, או שכוונתו לרב. בעקבות זה, נוצרה מחלוקת גם לגבי זמנו: אם הוא בן הדור הראשון או השני.

רבי אלעאי מוסר בשמו.
## מאמרותיו
אמר על עם ישראל:

## לקריאה נוספת
* מרדכי מרגליות, "ר' אבא בר אחא", **אנציקלופדיה לחכמי התלמוד והגאונים**, מהדורת אייזנברג תשס"ז, כרך א עמ' 3
* 

## קישורים חיצוניים

*
*
## הערות שוליים

קטגוריה:הדור השני לאמוראי ארץ ישראל
קטגוריה:הדור השני לאמוראי בבל
קטגוריה:תלמידי רב
קטגוריה:תלמידי רבי יהודה הנשיא
רבי יוסנא

**רבי יוסנא** היה מאמוראי ארץ ישראל בדור הרביעי.
מסר בשם רבי אמי ורבי אחא. רבי יוסי ברבי בון דן בדבריו.

## מתורתו
נזכר פעמים בודדות בתלמוד, שניים מהם בתלמוד הירושלמי, ואחד בבבלי.

## הערות שוליים

קטגוריה:הדור הרביעי לאמוראי ארץ ישראל
קטגוריה:תלמידי רבי אמי
רבי יוסי צידוניא

**רבי יוסי צידוניא** היה מאמוראי ארץ ישראל בדור הרביעי. נקרא צידוניא משום שהתגורר בצידון או בתל בית צידה.

היה תלמידו של רבי ירמיה ושנה לפניו ברייתות.

מסר דברי תורה שבעל פה בשם רבי יוחנן.

## הערות שוליים

קטגוריה:הדור הרביעי לאמוראי ארץ ישראל
קטגוריה:תלמידי רבי ירמיה
קטגוריה:תלמידי רבי יוחנן
רבי חזקיה

**רבי חזקיה** היה אמורא ארצישראלי בדור הרביעי.

רבי חזקיה היה תלמידו של רבי ירמיה ומסר הרבה מאמרותיו. כמו כן למד אצל רבי אבהו ומסר גם מימרות בשמו. לעומת זאת מעטים הם המוסרים מימרות בשמו.

מתלמידיו ידוע רק רבי מנא. רב טביומי גם אמר בשמו, אך נראה שלא היה תלמידו. בתלמוד הירושלמי מובא שרבי חנינא בר עגול גם אמר מימרא בשמו, אך היימן טוען שכיוון שרבי חנינא קדם לרבי חזקיה, יש לגרוס שרבי חזקיה אמר בשם רבי חנינא בר עגול.

רבי חזקיה פעל בקיסרין, ופעמים רבות מספר מה ששמע את רבי אבהו דורש שם.

יש סוברים שרבי חזקיה ירד לבבל, כיוון שמצאנו אותו מוסר בשם אביי.

## קישורים חיצוניים
* 

## הערות שוליים

קטגוריה:הדור הרביעי לאמוראי ארץ ישראל
קטגוריה:תלמידי רבי אבהו
קטגוריה:תלמידי רבי ירמיה
בנימין הצדיק

ממוזער|קבר בנימין הצדיק
**בנימין הצדיק** היה תנא שזמנו אינו ידוע.

הוא נזכר בתלמוד הבבלי פעם אחת בלבד, במסכת בבא בתרא:

מרדכי מרגליות הציע לזהות אותו עם התנא אבא בנימין הנזכר ארבע פעמים בתלמוד הבבלי בענייני אגדה.

## קברו
רבי חיים ויטאל זיהה את קברו בעיר צפת. כיום הוא מצוין ברחוב לוחמי הגטאות, ויום ההילולה שלו הוא בכ"ט באב, ערב ראש חודש אלול.

## קישורים חיצוניים
* 
* 
* 

## הערות שוליים

קטגוריה:תנאים
ג'רי האריס

**ג'רי ד. האריס ג'וניור** (באנגלית: **.Jerry D. Harris Jr**) הוא קצין בדימוס בדרגת לוטננט גנרל, בתפקידו האחרון שירת כראש אגף תכנון במטה חיל האוויר של ארצות הברית.
## ביוגרפיה
האריס סיים ב-1985 לימודי תואר ראשון בהנדסת מכונות באוניברסיטת המדינה של וושינגטון. התגייס לחיל האוויר והוכשר כטייס F-16 פייטינג פלקון.

שירת כקצין תכנון לטווח ארוך ואסטרטגיה במפקדת נאט"ו בנאפולי שבאיטליה. שירת כקצין מבצעים בלהק המבצעים של כנף הקרב ה-20 וקצין מבצעים בטייסת הקרב 79. 

בשנים 2003–2005 פיקד על טייסת הקרב 79 ולאחר מכן שימש מנהל המטה של להק המבצעים וסגן מפקד כנף הקרב 20. בינואר 2006 יצא ללימודים בני שנה במכללה לביטחון לאומי של הודו. בינואר 2007 מונה למפקד להק האימונים 505. ביולי 2008 מונה למנהל מבצעי האוויר, חלל ומידע של חיל האוויר ה-13 בהוואי. 

בנובמבר 2008 מונה למפקד כנף הקרב השמינית בבסיס חיל האוויר בקונסאן שבקוריאה הדרומית. בספטמבר 2009 מונה לעוזר ראש מחלקת מבצעים, תוכניות ותכנון במפקדת כוחות האוויר של פיקוד האוקיינוס השקט. 

בספטמבר 2010 מונה למפקד כנף הקרב ה-56, המאמנת טייסי F-16, ובתפקיד זה הועלה לדרגת בריגדיר גנרל. בספטמבר 2012 מונה לסגן מפקד חיל האוויר החמישי של ארצות הברית שבסיסו ביפן. במרץ 2014 מונה לראש מחלקת תוכניות באגף התכנון של חיל האוויר והעולה לדרגת מייג'ור גנרל. באפריל 2015 מונה לסגן מפקד פיקוד הקרב של חיל האוויר. 

בפברואר 2017 קודם לדרגת לוטננט גנרל ומונה לראש אגף תכנון אסטרטי במטה חיל האוויר. באוקטובר 2018 מונה לראש אגף תכנון במטה חיל האוויר. הוא פרש מהשירות באוקטובר 2019 ובמקומו מונה דייוויד נחום.

במהלך שירותו צבר מעל 3,300 שעות טיסה, על מטוסי T-37 טוויט, F-16 פייטינג פלקון, מיג-21 ומיג-29.

האריס בעל תואר שני באווירונאוטיקה מאוניברסיטת אמברי-רידל בפלורידה, בעל תואר שני מאוניברסיטת חיל האוויר, בוגר המכללה למטה של הכוחות המזוינים, מכללת המלחמה של חיל האוויר. הוא למד במכללה לביטחון לאומי של הודו והוא בוגר קורס הפסגה לגנרלים (Capstone) באוניברסיטה לביטחון לאומי.

## קישורים חיצוניים

*ביוגרפיה באתר חיל האוויר של ארצות הברית

קטגוריה:גנרלים בחיל האוויר של ארצות הברית
קטגוריה:בוגרי אוניברסיטת המדינה של וושינגטון
קטגוריה:אמריקאים מעוטרי אות לגיון ההצטיינות
קטגוריה:טייסי חיל האוויר של ארצות הברית
קטגוריה:מעוטרי מדליית האוויר
קטגוריה:מעוטרי מדליית השירות המצוין של חיל האוויר
קטגוריה:אמריקאים שנולדו במאה ה-20
קוליבריים אמיתיים

[ממוזער|[קוליברי סגול-כנף]]
ממוזער|Coeligena coeligena
ממוזער|Urochroa bougueri
**קוליבריים אמיתיים** (שם מדעי: Trochilinae) היא תת-משפחה של עופות קטנים ממשפחת הקוליבריים המצויים רק ביבשת אמריקה.
## מאפיינים
קוליברים אלה כוללים כמעט את כל המינים למעט 6 סוגים מתת-משפחת קוליבריים טרופיים (Phaethornithinae). הם מופיעים במגוון צבעים, צורות ובתי גידול. הם קטנים מאוד מאורך 5 ס"מ אצל קוליברי זעיר מצוי - הקטן שבעופות, עד ל-23 ס"מ אצל קוליברי ענק (*Patagona gigas*). מקוריהם באים באורכים שונים עד לאורך 10 ס"מ אצל קוליברי ארך-מקור שהוא בעל המקור הארוך ביותר בעולם ביחס לגופו. המקור יכול להיות ישר או מאונקל, קצר או ארוך. הקוליברים מעופפים עם כנפיים מיוחדות דמויות חרמש העוזרות להחזיקם במקום ומרחפים בין פרחים שונים לעבר הצוף שהם מפיקים. הקוליברים חייבים לאכול ללא הרף אחרת ימותו.

הם מצויים ביערות, ג'ונגלים, ערבות וכמה מינים חיים אפילו במדבריות אמריקה. ישנם אפילו מינים החוצים כמה מפרצים בנדידה כמו קוליברי אדום-חזה מצוי.

## סוגים

## גלריה

Ruby-topaz hummingbird (Chrysolampis mosquitus) male in flight.jpg|*Chrysolampis mosquitus*
Rufous-crested Coquette - Manu NP 9510-Edit.jpg|*Lophornis delattrei*
Copper-rumped Hummingbird (Amazilia tobaci).jpg|*Amazilia tobaci*
Calliphlox amethystina (male).jpg|*Calliphlox amethystina*
Black-chinned Hummingbird. Archilochus alexandri. Male - Flickr - gailhampshire (1).jpg|קוליברי שחור-חזה


## קישורים חיצוניים

קטגוריה:בעלי חיים שתוארו ב-1833
קטגוריה:טקסונים שתוארו בידי ויליאם ג'רדין
קטגוריה:קוליבריים
רודולף הראשון, דוכס בוואריה

**רודולף הראשון, דוכס בוואריה** (בגרמנית: **Rudolf I. von Bayern**; 4 באוקטובר 1274 - 12 באוגוסט 1319), היה דוכס בוואריה, ורוזן הפלטינט שעל הריין.

## ביוגרפיה
רודולף נולד ב-4 באוקטובר 1274 בבזל, ללודוויג השני, דוכס בוואריה ולמתילדה מהבסבורג, בתם של רודולף הראשון, מלך גרמניה וגרטרוד מהוהנבורג.

בשנת 1294 מת אביו לודוויג השני, דוכס בוואריה, ורודולף ירש את דוכסות בוואריה העליונה, ובספטמבר אותה שנה התחתן עם מכטילד מנסאו, בתו של אדולף, מלך גרמניה. בשנת 1298 הודח חותנו מהשלטון לטובת אלברכט הראשון, מלך גרמניה מבית הבסבורג, ובקרב גלהיים שבו סייע רודולף לחותנו, הם הובסו על ידי אלברכט וחותנו נהרג במהלך הקרב. לאחר מכן השלים רודולף עם אלברכט, אולם בשנת 1301 כפה עליו אלברכט לשתף את אחיו לודוויג הרביעי, דוכס בוואריה בשלטון.

לאחר רציחתו של אלברכט בשנת 1308 קיוו רודולף ולודוויג להיבחר כיורשיו, אולם לבסוף ארגן פטר פון אספלט, ארכיבישוף מיינץ את בחירתו של היינריך השביעי, רוזן לוקסמבורג, ורודולף הצביע אף הוא לטובתו. בשנת 1310 התלווה רודולף להיינריך השביעי במסעו לאיטליה, אולם נאלץ לחזור לאחר מותו של שטפן הראשון, דוכס בוואריה, אשר בעקבות כך פרץ סכסוך חדש בינו לאחיו לודוויג, שנמשך עד לשנת 1313.

בשנת 1313 מת היינריך השביעי, קיסר האימפריה הרומית הקדושה, ובשנת 1314 נבחר אחיו לודוויג למלך גרמניה, אולם רודולף וחלק מהנסיכים בחרו לכך את פרידריך הראשון, דוכס אוסטריה. בעקבות כך פרצה שוב מלחמה בין האחים, ולודוויג פלש לנחלותיו של רודולף בבוואריה ובפפאלץ. בשנת 1317 ויתר רודולף על נחלותיו ללודוויג ועבר להתגורר באנגליה, שם מת ב-12 באוגוסט 1319.

בשנת 1328 הוכתר לודוויג לקיסר האימפריה הרומית הקדושה, ובשנת 1329 הוא חתם יחד עם בניו של רודולף - רודולף ורופרכט הראשון ונכדו רופרכט השני על אמנת פאביה, ולפיה הם קיבלו את רוזנות הפלטינט שעל הריין, ואילו לודוויג נשאר עם דוכסות בוואריה. צאצאיו של רודולף שלטו בנסיכות הבוחר מפפאלץ וברוזנויות פפאלץ השונות, ובשנת 1777 חזרו לשלוט אף בבוואריה, לאחר שנכחדה שושלתו של לודוויג הרביעי.

## משפחתו
ב-1 בספטמבר 1294 התחתן רודולף עם מכטילד מנסאו, בתם של אדולף, מלך גרמניה ואימאגינה מאיזנבורג-לימבורג, ממנה נולדו לו 6 ילדים:
* לודוויג, נסיך הכתר של פפאלץ (1297–1311)
* אדולף, רוזן הפלטינט שעל הריין (1300–1327)
* רודולף השני, דוכס בוואריה (1306–1353)
* רופרכט הראשון, הנסיך הבוחר מפפאלץ (1309–1390)
* מכטילד מפפאלץ (1312–1375), התחתנה עם יוהאן השלישי, רוזן שפונהיים-שטארקנבורג
* אנה מפפאלץ (1318–1319)

## אילן יוחסין

## קישורים חיצוניים

* רודולף הראשון, דוכס בוואריה

קטגוריה:בית ויטלסבאך
קטגוריה:דוכסי בוואריה
קטגוריה:ילידי 1274
קטגוריה:נפטרים ב-1319
אבא בנימין

**אַבָּא בנימין** היה תנא, ואי אפשר לדעת בבירור באיזה דור חי. לדעת מרדכי מרגליות ייתכן שהוא התנא בנימין הצדיק הנזכר במסכת בבא בתרא, ויש המזהים אותו עם רבי בנימין תלמידו של רבי עקיבא שחי בדור הרביעי.

## מתורתו
בתלמוד הבבלי הוזכרו בשמו ארבעה מאמרי אגדה:
* כל ימי הייתי מצטער שתפילתי תהא לפני מיטתי (נזהר שלא לעשות מלאכה ושלא לעסוק בתורה משעה שעמד ממטתו עד שקרא קריאת שמע והתפלל. רש"י).
* שניים שנכנסו להתפלל וקדם אחד מהם להתפלל ולא המתין את חבירו ויצא טורפין לו תפילתו בפניו.
* אין תפילת של אדם נשמעת אלא בבית הכנסת.
* אלמלי ניתנה רשות לעין לראות אין כל בריה יכולה לעמוד פני המזיקין.

## לקריאה נוספת
* מרדכי מרגליות (עורך), "אבא בנימין", **אנציקלופדיה לחכמי התלמוד והגאונים**, מהדורת אייזנברג תשס"ז, כרך א עמ' 2

## קישורים חיצוניים
* 

## הערות שוליים

קטגוריה:תנאים
קרפדת המפל

ממוזער|קרפדת המפל
**קרפדת המפל** (שם מדעי: *Oreophrynella nigra*) היא מין קרפדה ממשפחת הקרפדיים הנפוצה באמריקה הדרומית האנדמית להרים טרופיים בגויאנה, ונצואלה.
## מאפיינים
זוהי קרפדה קטנטנה שאורכה 16.5-23.5 מ"מ. הנקבות יותר ארוכות מהזכרים ואורכם 20.5-30 מ"מ. הם בעלות עור שחור עם גבשושיות ורגליים קטנות. לעיתים צבעה אפור עד כחול כהה.

קרפדה זו חיה בהרים הגבוהים של הטפואי (Tepui) בין סלעים וביצות כבול בגבהים 2,300-2,700. בשל טווח המחיה הקטן שלה היא מצויה בסכנת ההכחדה.

היא קטנה מאוד ויש לה הרבה טורפים כולל עכבישי טרנטולה ענקיים. הקרפדה יכולה לקפץ מהסלעים ולהקשיח את גופה ואת ראשה לצורת כדור. צורה זו וגודלה הקטן עוזרים לה ליפול מהסלעים מבלי להיפגע ולחמוק מהטורפים.

## קישורים חיצוניים

## הערות שוליים

קטגוריה:קרפדיים
קטגוריה:ונצואלה: דו-חיים
שממית ננסית ברזילאית

**שממית ננסית ברזילאית** (שם מדעי: *Chatogekko amazonicus*) היא מין יחיד בסוגו של שממית ממשפחת הספארוקטיליים החיה ביערות הגשם של אמריקה הדרומית במדינות: ברזיל, גיאנה הצרפתית, גיאנה, סורינאם, ונצואלה ואולי גם בבוליביה.
## מאפיינים
אורכה של השממית אינו עולה על 24 מ"מ. היא בעלת עור בצבע חום מנומר באפור ועורה מיוחד ומכיל חומר דוחה מים. היא אינה טובעת גם מנפילה לשלולית אך כל טיפת גשם מרעידה אותה עקב גודלה. הלטאה זריזה מאוד ונעה ביער במהירות בחיפוש אחר טרף קטן כמו כנימות וקפזנבאים. היא מצויה בין העלים ועל קרקע היער.

## קישורים חיצוניים

## הערות שוליים

קטגוריה:בעלי חיים שתוארו ב-1918
קטגוריה:טקסונים שתוארו בידי לארס גבריאל אנדרסון
קטגוריה:ספארוקטיליים
קטגוריה:זוחלים יחידים בסוגם
קטגוריה:ברזיל: זוחלים
קטגוריה:זוחלים ביער האמזונאס
עדי טטרקו

**עדי טטרקו** היא יזמת היי-טק ישראלית-אמריקאית, מייסדת ומנכ"לית חברת האוזז, אותה הקימה עם בעלה, אלון כהן בשנת 2009 בקליפורניה.

ב-2017 דורגה בין 5 הראשונות ברשימת הנשים העשירות בארצות הברית, שצברו את הונן כיזמיות בתחום הטכנולוגיה. בשנת 2021 דורגה בין מאה הנשים העשירות בארצות הברית.

## קורות חיים

טטרקו סיימה תואר ביחסים בינלאומיים באוניברסיטה העברית ב-1996.

את אלון כהן, בעלה לימים ושותפה לייסוד האוזז, פגשה בטיול בתאילנד. כשחזרו לישראל פתחו יחד חברה לשירותי טכנולוגיה בשם PROmis. בשנת 1998 נישאו ועברו לגור בניו יורק. בשנת 2001 הגיעו לעמק הסיליקון, שם מצא כהן עבודה כמהנדס באיביי. בנם הראשון נולד בשנת 2002 והשני ב-2006.

לעדי אח, ושלושה ילדים.

## ייסוד האוזז וההצלחה הכלכלית

טטרקו הקימה את "האוזז" סביב אתר אינטרנט לשיתוף קהילתי, פורום משתמשים ואיתור אנשי מקצוע בתחומי עיצוב הפנים, אדריכלות ועיצוב נוף, ללא הון אישי גבוה וללא משקיעים. החברה זכתה להצלחה והפכה תוך מספר שנים לעסק מבטיח עם סניפים במדינות מפתח באירופה, אמריקה ואסיה.

הרעיון לייסוד האוז נבע מניסיונם של הזוג בעת שיפוץ ביתם. במהלך השיפוץ הופתעו מכך שאין שום שירות אינטרנטי המכסה את התחום. הם הקצו 2,000 דולר לצורך המשימה. כהן תכנת את האתר ממטבח ביתם וטטרקו הייתה אחראית על התוכן יחד עם חבר שהיה עורך במגזין "Sunset". בשנת 2009 עזב כהן את עבודתו באיביי לצורך פיתוח האתר.

בשנת 2017 הוערך שווי החברה בכ-4 מיליארד דולר והונה האישי בכ-300 מיליון דולר.

## קישורים חיצוניים

* הדף של עדי טטרקו באתר פורבס 
* 
* 
* 
*  ראיון בעברית באתר הסטארטאפיסטיות
* ראיון עם עדי טטרקו, באתר BusinessTimes, מאי 2017 
* Houzz co-founder Adi Tatarko on India launch, localization & more, באתר EDTech, ינואר 2017 
* עדי טטרקו: הצעירות ביותר בין העשירות ביותר שהרוויחו בעצמן, באתר פורבס
* , באתר פורצ'ן
* Houzz CEO Adi Tatarko Wants To Redefine The Term “Unicorn”, באתר TechCrunch, ספטמבר 2015

## הערות שוליים

קטגוריה:מייסדי חברות טכנולוגיה יהודים
קטגוריה:מנכ"ליות אמריקאיות
קטגוריה:מנכ"לים יהודים
קטגוריה:יזמות אמריקאיות
קטגוריה:יזמים יהודים אמריקאים
קטגוריה:נשים יזמות
קטגוריה:בוגרות האוניברסיטה העברית בירושלים
קטגוריה:ישראליות שנולדו ב-1973
קטגוריה:ישראלים שנולדו ב-1973
בית חולים לנשים דג'אני

**בית חולים לנשים דג'אני** היה בית חולים לנשים ויולדות בבית חנינא. בית החולים נסגר בעקבות בקשה שהוגשה ביוני 2014 לפירוקו. בקשת הפירוק הוגשה לבית המשפט המחוזי בירושלים בעקבות חוב שנפסק כנגד בית החולים במסגרת תביעת נזיקין, לאחר שהסתבר כי ביטוח האחריות המקצועית של בית החולים לא כיסה באופן ראוי אירועי רשלנות רפואית בתקופה מסוימת, ולפיכך בעלי בית החולים לא היה מסוגל לשלם את הפיצויים שנפסקו כנגדו בתביעת הנזיקין.

נעשה ניסיון למכור את בית החולים לאחד מהרופאים שעבדו בו אולם ההסדר נכשל, בית החולים נסגר והציוד שבו נמכר לכיסוי החובות.

תיקים רפואיים של היולדות והילודים שנמצאו בבית החולים - הועברו למשמרת במשרד הבריאות.

## קישורים חיצוניים
* 

## הערות שוליים

קטגוריה:בית חנינא
דג'אני
קטגוריה:רפואה פלסטינית
האוז

**האוז** (באנגלית:** Houzz**) הוא אתר וקהילה מקוונת בנושאי אדריכלות, עיצוב פנים וגימור, עיצוב נוף ושיפור הבית. פלטפורמת Houzz והיישומים למכשירים ניידים משתפים תמונות, מאמרים, המלצות מוצר, ופורום משתמשים. מעל מיליון בעלי מקצוע מפרסמים עצמם דרך האוז.

## היסטוריה
החברה נוסדה ב-2009 על ידי עדי טטרקו ואלון כהן. מאז הקמת האתר, הוא זכה לפופולריות וקצב גדילה מהיר.

ב-2010 שוחררה אפליקציה ל-iPad ועד 2013 כבר נרשמו מיליוני הורדות. בינואר 2014 נפתחו משרדים גם באנגליה, גרמניה ואוסטרליה.

ביוני 2015 כבר הייתה גרסה מקומית לכל המדינות בהן הוקמו משרדים וכן בצרפת, ספרד, יפן, רוסיה ואיטליה.

בשנת 2015 רכשה האוז את GardenWeb, חברה לייעוץ בנושא גינות ובתים פרטיים לאחר ששוויה הוערך בכ-2.3 מיליארד דולר.

ב-2017 רשמה האוז את נתוני הפופולריות הבאים: 40 מיליון משתמשים ייחודיים בחודש, מיקום 232 בדירוג אלקסה.

### גיוסי הון
* בתחילת 2013 גייסה 35 מיליון דולר בהובלת קרנות ההון סיכון NEA ו-GVV.
* בסוף 2014 גייסה 165 מיליון דולר בהובלת קרן סקויה קפיטל. 
* ביוני 2017 גייסה החברה 400 מיליון דולר ובכך זינק שווי החברה ועמד על כ-4 מיליארד דולר.

משרדי החברה נמצאים בפאלו אלטו שבקליפורניה.

## קישורים חיצוניים
* 

* 

## הערות שוליים

קטגוריה:עיצוב פנים
קטגוריה:אתרי אינטרנט אמריקאיים
קטגוריה:חברות אמריקאיות
זיתון

**זיתון** וכן **זייתון** הם תעתיקים עבריים למילה **زيتون** בערבית שפירושה זית או זיתים.

קטגוריה:שמות משפחה
מיס גלובוס הזהב

**מיס גלובוס הזהב / מר גלובוס הזהב** הוא תואר הניתן מדי שנה על ידי איגוד העיתונאים הזרים בהוליווד מאז 1963 לצעיר/ה הנושאת את פסלוני הזוכים ומלווה אותם לבמה, בשנה הראשונה ניתנו שני פרסי מיס גלובוס הזהב אחד עבור קולנוע ואחד עבור טלוויזיה ולאחר מכן, באופן מסורתי, ניתן הפרס לבנות של שחקנים בהוליווד או ידוענים אחרים בעסקי השעשועים. רבות מזוכות הפרס נהיו לאחר מכן שחקניות ידועות בזכות עצמן.

בשנת 2018 שונה שם התפקיד מ"מיס גלובוס הזהב" ל"שגריר/ת גלובוס הזהב" כדי להפוך אותו לנטול מגדר ומכיל יותר.

## זוכות ידועות
*לינדה אוונס (1964)
*אן ארצ'ר (1971)
*מלאני גריפית' (1975)
*לורה דרן (1982)
*רונדה שיר (1983)
*פרדי פרינז ג'וניור (1996, מר גלובוס הזהב)
*דקוטה ג'ונסון (2006)
*פרנצ'סקה איסטווד (2013)
*סוסי בייקון (2014)

## קישורים חיצוניים
* 
* מיס גלובוס הזהב, באתר גלובוס הזהב 

קטגוריה:פרס גלובוס הזהב
ג'סטין גרינינג

**ג'סטין גרינינג** (באנגלית: **Justine Greening**; נולדה ב-30 באפריל 1969) היא פוליטיקאית בריטית. כיהנה מטעם המפלגה השמרנית כחברת בית הנבחרים הבריטי מטעם מחוז פטני.

## ביוגרפיה
גרינינג נולדה ברוטרהאם שבדרום יורקשייר. סיימה תואר ראשון בכלכלה מאוניברסיטת סאות'המפטון ותואר שני מבית הספר לעסקים של לונדון (לונדון ביזנס סקול). עבדה כרואת חשבון ב-PWC, בגלקסו סמית' קליין וב-Centrica.

ב-2001 התמודדה בבחירות למושב מחוז אילינג, אקטון ושפרד בוש בפרלמנט הבריטי, אך הפסידה למועמד מפלגת הלייבור. בבחירות ב-2005 נבחרה לחברה בפרלמנט מטעם מחוז פטני, לאחר שגברה על חבר הפרלמנט המכהן. כיהנה כחברת ועדת העבודה והפנסיה ובוועדת החשבונות ציבוריים. ב-2010 מונתה לשרת כלכלה במשרד האוצר.

באוקטובר 2011 מונתה לשרת התחבורה בקבינט של דייוויד קמרון ובספטמבר 2012 מונתה לשרה לפיתוח בינלאומי. ביולי 2016 מונתה לשרת החינוך בקבינט של תרזה מיי וכן לשרה לענייני נשים ושוויון חברתי. היא כיהנה בתפקיד עד ינואר 2018. בספטמבר 2019 הצביעה נגד הצעה לקידום הברקזיט של בוריס ג'ונסון, בתגובה הושעתה מחברות במפלגה. בבחירות 2019 לא התמודדה שוב.

ביוני 2016 הודיעה כי היא במערכת יחסים חד-מיניים. היא הלסבית הראשונה שכיהנה בקבינט בריטניה.

## קישורים חיצוניים

* 

* אתר הבחירות של ג'סטין גרינינג
* ביוגרפיה באתר ממשלת בריטניה
* ג'סטין גרינינג באתר הפרלמנט הבריטי

## הערות שוליים

קטגוריה:חברות הפרלמנט של הממלכה המאוחדת (2005–2010)
קטגוריה:חברי הפרלמנט של הממלכה המאוחדת (2005–2010)
קטגוריה:שרי החינוך של בריטניה
קטגוריה:חברי המפלגה השמרנית (הממלכה המאוחדת)
קטגוריה:פוליטיקאים להט"בים בריטים
קטגוריה:שרי התחבורה של בריטניה
קטגוריה:בוגרי בית הספר לעסקים של לונדון
קטגוריה:בוגרות אוניברסיטאות ומכללות בממלכה המאוחדת
קטגוריה:בוגרי אוניברסיטאות ומכללות בממלכה המאוחדת
קטגוריה:שרים לענייני נשים ושוויון הזדמנויות בממשלת בריטניה
קטגוריה:חברות הפרלמנט של הממלכה המאוחדת (2010–2015)
קטגוריה:חברי הפרלמנט של הממלכה המאוחדת (2010–2015)
קטגוריה:חברות הפרלמנט של הממלכה המאוחדת (2015–2017)
קטגוריה:חברי הפרלמנט של הממלכה המאוחדת (2015–2017)
קטגוריה:חברות הפרלמנט של הממלכה המאוחדת (2017–2019)
קטגוריה:חברי הפרלמנט של הממלכה המאוחדת (2017–2019)
קטגוריה:פוליטיקאיות בריטיות
קטגוריה:פוליטיקאיות לסביות
קטגוריה:שרות חינוך
קטגוריה:בריטיות שנולדו ב-1969
קטגוריה:בריטים שנולדו ב-1969
שפה מפורשת

**שפה מפורשת **היא שפת תכנות, אשר מרבית היישומים הכתובים בה מבצעים הוראות באופן ישיר, בלי לעבור הידור לשפת מכונה (machine code). תוכנית הכתובה בשפה מפורשת מוזנת, פקודה אחר פקודה, למפרש. המפרש, עבור כל פקודה בשפת המקור, מבצע אוסף מוגדר מראש של פקודת מכונה.

באופן תאורטי, ניתן לטעון כי המונחים *שפה מפורשת* או *שפה מהודרת* אינם מוגדרים היטב, שכן ניתן לפרש או להדר כל שפת תכנות. על כן, ההגדרה האם שפת תכנות מסוימת היא *מפורשת* או *מהודרת* נבחרת על פי דרך השימוש הנפוצה בשפה. כל זאת ועוד, ניתן להשוות בין שפות מפורשות ל*שפות מכונה*. ניתן לטעון ש*פירוש* ו*ביצוע*- זהים הם: קריאת הפקודה הבאה וביצועה. בנוסף, ניתן לטעון שבייטקוד זהה אף הוא לקוד מכונה, ויש לו ייצוג אסמבלי.

על אף האמור לעיל, בשימוש נפוץ, שמור המונח *שפה מפורשת* לשפות תוכנה הרצות על גבי תוכנות אחרות, כלומר, לפחות שכבת ביניים אחת בינן לבין החומרה.

שפות רבות מומשו באמצעות הן מהדר והן מפרש, לדוגמה, BASIC, C, Lisp, פסקל, ופייתון. ג'אווה וסי-שארפ מהודרות ל-bytecode. מימושים של ליספ מערבבים בין קוד מפורש לקוד מהודר באופן חופשי.

## רקע היסטורי
בימים הראשונים של המחשב המודרני, עיצוב השפה הושפע במידה רבה על ידי ההחלטה להשתמש בהידור או בתרגום כצורת ביצוע הקוד. לדוגמה, סמולטוק (1980), שתוכננה להתפרש בזמן ריצה, איפשרה לאובייקטים לתקשר זה עם זה באופן דינמי.

### הידור ביניים

בתחילה, פירש שפות מפורשות תורגמו שורה אחר שורה, כלומר, כל פקודה תורגמה בעת שאמורה הייתה להתבצע. אם לולאה או פונקציה גרמו לשורות להתבצע מס' פעמים, שורות אלה פורשו בכל פעם מחדש. בכך נתבקשה החומרה המריצה את המפרש לבצע את אותן פקודות שוב ושוב. בשלב מוקדם נוהג זה נחסך, על ידי שימוש במטמון פקודות מפורשות. רוב השפות המפורשות עושות שימוש במטמון פקודות מפורשות העושה שימוש בייצוג ביניים, המשלב פירוש והידור.

את ייצוג הביניים ניתן להדר פעם אחת (כמו ב-Java, בה לא נהוג לפרסם את קוד המקור), או לפני הביצוע (כמו Perl או Ruby), או בעת שמתגלה שינוי בקוד המקור (כמו בפייתון).

## יתרונות
שפה מפורשת מקנה ליישומים הכתובים בה יותר גמישות על פני יישומים הכתובים בשפה מהודרת. דוגמאות לתכונות שקל יותר להקנות ליישומים בשפות מפורשות:
* Reflection תוך שימוש במפרש (למשל, פונקציית eval מסדר ראשון.)
* מערכת טיפוסים דינאמית (*dynamic typing*)
* יישום מופץ קטן יותר. (חלק גדול מרוטינות העזר נשלח עם המתרגם)
* תחום דינאמי (*dynamic scoping*)
כמו כן, ניתן להפוך יישומים בשפות אלה לחוצי פלטפורמות (platform-independent) יותר בקלות (לדוגמה, אותו יישום פייתון ירוץ לרוב על כל מע' הפעלה בה המפרש של פייתון מותקן).
בנוסף, הואיל ונהוג לפרסם באופן ישיר את קוד המקור, למשתמשים יש יותר חופש לקרוא או להעתיק אותו.

## חסרונות
* ללא בדיקת טיפוסים סטאטית, בדיקה המתבצעת לרוב על ידי מהדר, תוכניות עלולות להיות פחות אמינות.
* מפרשים עלולים להיות רגישים למתקפות הזרקת קוד.
* קוד מפורש ירוץ לאט יותר מקוד מכונה הרץ ישירות על המעבד. טכניקות המנסות לחפות על בעיה זו כוללות תרגום-זמן-אמת (just-in-time compilation): כאשר המפרש מזהה כי קטע קוד מסוים רץ מס' רב של פעמים- הוא בוחר לתרגם קטע קוד זה ישירות לקוד מכונה.
* במקרים בהם קוד המקור מהווה קניין רוחני, היכולת לקרוא אותו בחופשיות מהווה בעיה (למשל JavaScript בדפי אינטרנט). במקרים מסוימים, ניתן להתמודד עם בעיה זו באמצעות טכניקות של ערפול-קוד-מקור (*obfuscation*).

## ראו גם
* מפרש
* שפה מהודרת (Compiled Language)
* קובץ הרצה

קטגוריה:שפות תכנות
ניר כהן

**ניר כהן** (נולד ב-17 ביוני 1981 בקריות) הוא כדורסלן עבר ישראלי ששיחק בעמדת סנטר. כיום משמש כסוכן נדל"ן.

## קריירה מוקדמת ומכללות
כהן גדל בהפועל מגדל העמק לפני שעבר להפועל גבת ומשם לקבוצת הנוער של מכבי קריית ביאליק ושיחק במכבי רעננה, אליצור קריית אתא והפועל גלבוע/עפולה בליגה לאומית ב' בכדורסל לפני שעבר לקולג'ים.

בשנת 2003 יצא כהן לאמריקה והצטרף למכללה הקהילתית מונרו בה שיחק ולמד תואר ראשון במנהל עסקים עד 2005, במהלך השנתיים שלו בקבוצה זכתה המכללה פעמיים באליפות מחוז 15 של ה-NJCAA כשבעונת 2004/2005 הוא גם נבחר לשחקן השנה לשנת 2005 בליגה זו. לאחר מכן עבר ב-2005 לאוניברסיטת סן דייגו (מוסד שמזדהה כ"קתולי" ודחה הצעות מאוניברסיטת מאריסט, מאוניברסיטת באפאלו, ומאחרות) כדי לסיים את התואר הראשון ובה שיחק בדוויז'ן I של ה-NCAA במשך שנתיים כשהוא יודע מאבקים קשים עם אוניברסיטת גונזגה של אדם מוריסון (הבחירה השלישית בדראפט ה-NBA 2006) מתחת לסלים.

## קריירה מקצוענית
ב-2007 לאחר שסיים את תקופת הלימודים שלו שב ארצה וחיפש קבוצה מקצוענית מליגת העל בכדורסל לשחק בה, הוא הוחתם בעירוני רמת גן של רובי בלינקו קצת לאחר פתיחת עונת 2007/2008 שבה התגלה כשחקן מצטיין ונבחר לתגלית העונה בסוף השנה. היה מהמצטיינים בתבוסה הכואבת שהנחילה הקבוצה הקטנה למכבי תל אביב באולם זיסמן ב-31 בדצמבר, מה שהוביל לפיטוריו של עודד קטש ולמינויו של צביקה שרף. כתוצאה מהעונה המצוינת שלו זומן לסגל המורחב של נבחרת ישראל בכדורסל.

ב-2008 חתם בהפועל גלבוע/גליל שמינתה את עודד קטש אך נפצע ברבע הראשון של משחק פתיחת העונה והחמיץ את רוב עונת 2008/2009.

בקיץ של 2009 חתם בהפועל עפולה מהליגה הלאומית בכדורסל בה שיחק את עונת 2009/2010 בניסיון להצעידה בחזרה לליגה הבכירה.

ב-2010 חזר לליגת העל בכדורסל וחתם במדי הפועל חולון של מיקי דורסמן לעונת 2010/2011. בעונת 2011/2012 שיחק במ.כ. הבקעה בה סיים עונה בינונית בליגת העל.

בשנת 2012 נרשם ללימודי תעודת מאמן כדורסל באוניברסיטת תל אביב. ב-9 בדצמבר 2012 חתם במכבי ראשון לציון של אפי בירנבוים בה שיחק את עונת 2012/2013.

בעונת 2013/2014 עבר לשחק באליצור ברק נתניה תחת רובי בלינקו. ב-2014/2015 חזר לשחק במדי הפועל עפולה מהליגה הלאומית.

לקראת עונת 2015/2016 התאמן במדי הפועל לב השרון מהליגה הארצית בכדורסל אך בטרם התחילה העונה פרש ממשחק פעיל לאחר 9 עונות מקצועניות.

## קישורים חיצוניים
* [דף השחקן של ניר כהן באתר [ספסל]]

קטגוריה:כדורסלני הפועל מגדל העמק
קטגוריה:כדורסלני הפועל גבת
קטגוריה:כדורסלני מכבי רעננה
קטגוריה:כדורסלני אוניברסיטת סן דייגו
קטגוריה:כדורסלני מכבי עירוני רמת גן
קטגוריה:כדורסלני הפועל גלבוע גליל
קטגוריה:כדורסלני הפועל עפולה
קטגוריה:כדורסלני מועדון כדורסל הבקעה
קטגוריה:כדורסלני הפועל חולון
קטגוריה:כדורסלני מכבי ראשון לציון
קטגוריה:כדורסלני אליצור עירוני נתניה
קטגוריה:כדורסלני נבחרת ישראל
קטגוריה:מאמני כדורסל ישראלים
קטגוריה:כדורסלנים ישראלים בליגת המכללות בארצות הברית
קטגוריה:ישראלים שנולדו ב-1981
כחלון האספסת

**כַּחְלוֹן הָאַסְפֶּסֶת** (שם מדעי: *Syntarucus pirithous* או *Leptotes pirithous*, שם קודם: **כחליל האספסת**) הוא פרפר ממשפחת הכחליליים. בספרות מכונה גם **כחליל קצר־זנב** עקב הזנבות הקצרים המדמים מחושים, בכנפיו התחתונות. שם זה הוא גם שמו העממי באנגלית. מוצאו מאפריקה, והוא מצוי גם באגן הים התיכון.

## תיאור
מוטת כנפיו כ-25 מ"מ. מקים מספר דורות בשנה. ישנה דו-צורתיות זוויגית: הזכר כחול והנקבה ברובה אפורה. בקצה הכנף האחורית ישנו זנב עדין ודק ולידו בבסיס הזנב שני כתמים דמויי עיניים ("ראש מדומה" – תרמית בפני טורפים). צידן האחורי של הכנפיים מזכירות את כחלון האפון אך לפרפר זה חסר את הפס הלבן לאורך הכנף האחורית (הקיים האפון) ו"העיניים" מוקפות בעיגול כתום, כמעט במלואן.

## מחזור החיים
הביצים מוטלות על מיני אספסת וצמחים אחרים ממשפחת הפרפרניים, וכן על הינבוט, העוזרר והעופרית. הוא נפוץ במיוחד בגינות נוי על שיחי עופרית הכף. הנקבה מטילה את ביציה על ניצני האספסת ועל ניצני פרחים רבים אחרים ממשפחת הפרפרניים. צבע הביצה ירקרק והיא פחוסה ומרושתת.

הזחל הבוקע מן הביצה צבעו בהיר וראשו כהה והוא מעט שעיר. עם גדילתו צבעו הופך לירוק ועליו קווי אורך ירקרקים. הזחל מפריש (לאחר הנשל השלישי) נוזל מתוק מבלוטות בגופו. נוזל זה מושך נמלים השותים אותו בהנאה. "בתמורה" הם שומרים על הזחל מכל רע ומרחיקים כל מזיק מעליו. הזחלים קניבלים וטורפים גלמים שהם מוצאים על פני צמח הפונדקאי. בהגיעם לגודל של כ-10 מ"מ הם מתגלמים על צמח הפונדקאי.

הגולם חום או ירוק ובגודל של כ-7 מ"מ. תקופתו כ-9 ימים. הפרטים הבוגרים מופיעים בישראל ממרץ עד סוף דצמבר.

## קישורים חיצוניים

* כחליל האספסת - "מן השדה"

## הערות שוליים

קטגוריה:בעלי חיים שתוארו ב-1767
קטגוריה:טקסונים שתוארו בידי קארולוס לינאוס
קטגוריה:כחליליים
קטגוריה:ארץ ישראל: פרפראים
קטגוריה:מרכז אפריקה: חרקים
קטגוריה:מזרח אפריקה: חרקים
מפלגת העבודה הסוציאל-דמוקרטית

**מפלגת העבודה הסוציאל-דמוקרטית** (אירית: Páirtí Sóisialta Daonlathach an Lucht Oibre, בראשי תיבות PSDLO; אנגלית: Social Democratic and Labour Party, בראשי תיבות: SDLP) היא מפלגה צפון אירית הדוגלת בסוציאל-דמוקרטיה וברפובליקניות אירית. על אף תמיכתה באיחוד סופי של הצפון עם הרפובליקה האירית והפחתת הנוכחות הבריטית למינימום, מפלגת העבודה איננה מסרבת להישבע אמונים לשלטון וציריה מכהנים בבית הנבחרים בווסטמינסטר, בניגוד לשין פיין. המפלגה מחזיקה ב-12 מושבים באספה של צפון אירלנד, אך נכון לאחר בחירות 2019, יש לה רק מושב אחד בפרלמנט בלונדון. מנהיגה המכהן מאז 2015 הוא קולום איסטווד.

## היסטוריה
מפלגת העבודה הסוציאל-דמוקרטית הוקמה ב-20 באוגוסט 1970, זמן קצר לאחר ההסלמה בסכסוך בצפון אירלנד, על ידי קבוצת חברי הפרלמנט המקומי בראשות גֶ'רִי פִיט. הם היו קתולים ודגלו בלאומיות אירית ובאיחוד עם הרפובליקה מדרום, אך התנגדו לטרור ולאלימות בכלל, ולזו של "הצבא האירי הרפובליקני הזמני" בפרט. כמו כן, פיט היה עסקן סוציאליסטי לשעבר, ולתומכיו היה מצע סוציאליסטי מודגש. בניגוד ללאומיים אחרים, הם ניסו לפעול מתוך המערכת השלטונית הקיימת ולא שללו אותה על הסף. עמדתה המתונה זיכתה את המפלגה מיד בתמיכה נרחבת בקרב הציבור הקתולי בחבל המסוכסך. בבחירות הראשונות שהשתתפה בהן, למועצה החדשה של צפון אירלנד ביוני 1973, קיבלה כמעט 160,000 קולות, 22% מן הכלל. הניסיון להקים ממשל מקובל על הכל בחסות בריטית ובהשתתפות הרפובליקה האירית קרס לנוכח מחאה לויאליסטית חריפה. מפלגת העבודה הוסיפה לקצור הישגים ניכרים: בבחירות לווסטמינסטר בפברואר 1974 קיבלה בערך אותו מספר קולות ומושב אחד בפרלמנט הבריטי, הנציגות היחידה למפלגה אירית לאומית בלונדון. 

היא שמרה על כוחה בעשורים הבאים, ומילאה תפקיד חשוב במשא ומתן לאורך שנות ה-90 שהוביל להסכם יום שישי הטוב ולהשכנת שלום בצפון. מנהיגה ג'ון יום אף קיבל פרס נובל לשלום על השתתפותו. בבחירות שנערכו סביב ההסכם, המפלגה הגיעה לשיא כוחה ונעשתה לגדולה בחבל: בהצבעה לווסטמינסטר ב-97' זכתה ב-190,814 קולות ובשלושה צירים (בבחירות 92' היו לה אמנם ארבעה, המספר הגבוה בתולדותיה, אך עם פחות מצביעים) ובבחירות לאספה ב-98' קיבלה 177,963 קולות ו-24 צירים. עם זאת, התמתנות השין פיין והצלחת תהליך השלום פגעו בנישה הפוליטית שלה מבחינות רבות: דרישותיה לנסיגה בריטית סופית, יחסים מיוחדים עם אירלנד, גבול פתוח לדרום ומעמד חריג במשא ומתן אודות הברקזיט, לא היוו עוד אלטרנטיבה של ממש. והיא הלכה ונחלשה במהלך שנות ה-2000. מספר ציריה בלונדון, על אף ירידה חדה במצביעים, נותר קבוע על שלושה עד בחירות 2017, אז קיבלה רק 95,419 קולות ולא הצליחה להיכנס לפרלמנט. גם המצביעים עבורה לאספת צפון אירלנד התמעטו ובבחירות 2 במרץ 2017 קיבלה רק 95,958 קולות ו-12 צירים.

## קישורים חיצוניים

* 

## הערות שוליים

קטגוריה:צפון אירלנד: מפלגות
קטגוריה:מפלגות סוציאל-דמוקרטיות
קטגוריה:מפלגות שהוקמו ב-1970
מתילדה מהבסבורג

**מתילדה מהבסבורג** (; 1253 - 23 בדצמבר 1304), הייתה בתו של רודולף הראשון, מלך גרמניה ואשתו של לודוויג השני, דוכס בוואריה.

## ביוגרפיה
מתילדה נולדה בשנת 1253 לרודולף הראשון, מלך גרמניה וגרטרוד מהוהנבורג, בתו של בורקהארד החמישי, רוזן הוהנבורג. ב-24 באוקטובר 1273 התחתנה מתילדה עם לודוויג השני, דוכס בוואריה, ולאחר מותו בשנת 1294 מונתה לעוצרת של בנה רודולף הראשון, דוכס בוואריה. בשנת 1301 לחצה מתילדה על בנה רודולף, בתמיכת אחיה אלברכט הראשון, מלך גרמניה, שישתף את אחיו לודוויג הרביעי, דוכס בוואריה בשלטון. בשנת 1302 עצר אותה רודולף והחתים אותה על מסמך שבו היא מתחייבת לא להתערב לו בענייני השלטון, אך עם צאתה מבוואריה הכריזה כי המסמך בטל, וקיבלה את תמיכתם של אחיה אלברכט ובנה לודוויג.

ב-23 בדצמבר 1304 מתה מתילדה במינכן, והיא בת 51 שנים.

## משפחתה
ב-24 באוקטובר 1273 התחתנה מתילדה עם לודוויג השני, דוכס בוואריה, ממנו נולדו לה 5 ילדים:
* רודולף הראשון, דוכס בוואריה (1274–1319)
* מכטילד מבוואריה (1275–1319), התחתנה עם אוטו השלישי, דוכס בראונשווייג-לינבורג
* אגנס מבוואריה, מרקיזת ברנדנבורג-שוודט (1276–1345), התחתנה עם היינריך הצעיר מהסן, ולאחריו התחתנה עם היינריך הראשון, מרקיז ברנדנבורג-שוודט
* אנה מבוואריה (1280)
* לודוויג הרביעי, קיסר האימפריה הרומית הקדושה (1282–1347)

## אילן יוחסין

## קישורים חיצוניים

קטגוריה:בית הבסבורג
קטגוריה:עוצרות
קטגוריה:נשות אצולה במאה ה-13
קטגוריה:ילידי 1253
קטגוריה:נפטרים ב-1304
On the Beach

**On The Beach** הוא אלבום האולפן החמישי של המוזיקאי הקנדי ניל יאנג, שיצא ב-16 ביולי 1974 על ידי חברת ההפקות Reprise Records.

## רקע והקלטות
האלבום לא היה זמין בדיסק עד אוגוסט 2003. באלבום מתארחים נגנים אורחים רבים כגון נגני הבנד.
כמו ב-Tonight's the Night, גם On the Beach לא זכה הצלחה מסחרית בזמן השקתו, אך עם הזמן השיג הערכה רבה מן המעריצים ומבקרים כאחד. האלבום הוקלט בצורה אקראית, כאשר יאנג ניצל מגוון מוזיקאים של הפגישה, ולעיתים קרובות החליף את כלי הנגינה שלו, תוך שהוא מראה להם איך הוא רוצה שזה ישמע (בסגנון דומה ל-Tonight's the Night). הוא גם העדיף ליצור מיקסים גסים של השירים, ולא קול מלוטש יותר, תוך התנכרות למהנדסי הקול שלו.
במהלך ההקלטה של האלבום, יאנג ולהקתו צרכו תבשיל תוצרת בית המכונה "דבש שקופיות", שהוכן ממריחואנה מוקפצת ודבש ש"הרגיש כמו הרואין" לדבריו, מה שיכול להסביר את מצב הרוח של האלבום, במיוחד במחצית השנייה שלו. יאנג אמר על האלבום בראיון "אלבום טוב, הצד השני שלו במיוחד - הצד עם Ambulance Blues ,Motion Picture ו-On the Beach - אחלה טייקים".

במקור ניל תכנן את האלבום עם צד ב" בהתחלה ולאחר מכן צד א', אבל דייוויד בריגס שכנע אותו להוציא אותו במתכונתו הנוכחית.

## תוכני האלבום
הוקלט לפני Tonight's the Night למרות שהוקלט אחריו, On the Beach חולק בעגמומיות של time fades away  ו-Tonight's the Night, כחלק מהditch trilogy.

## רשימת שירים
כל השירים הולחנו ונכתבו על ידי יאנג.

## משתתפים
* ניל יאנג - קולות, גיטרה ב-Walk On ,Revolution Blues ,Vampire Blues ,On the Beach ,Motion Pictures ו-Ambulance Blues, מפוחית ב-See the Sky About to Rain,Motion Pictures ו-Ambulance Blues, פסנתר חשמלי ב־See the Sky About to Rain, בנג'ו ב־For the Turnstiles, ותוף מרים ב-Ambulance Blues.
* בן קיית' - בס ב-Motion Pictures ו-Ambulance Blues, גיטרת סלייד, קולות ב-Walk On, גיטרת פלדה ב-See the Sky About to Rain

## קישורים חיצוניים

## הערות שוליים

קטגוריה:אלבומים באנגלית
קטגוריה:אלבומי חברת רפרייז רקורדס
קובי גל רדאי

**קובי גל-רדאי** (נולד ב-1976) הוא עורך תוכן ומפיק ישראלי, הפעיל בזירה הבינלאומית. ביוני 2017 מונה לסמנכ"ל התוכן ב-Yes הטלוויזיה בלוויין.

## ביוגרפיה
### לימודים ותחילת הדרך
קובי גל-רדאי גדל בנתניה. בוגר מצטיין של התיכון ע"ש משה שרת בנתניה. למד משחק ובימוי תיאטרון בבית הספר לאמנויות "הבוסתן" בנתניה. לאחר שירותו הצבאי בחיל המודיעין, למד יחסים בינלאומיים וצרפתית במשך שנה באוניברסיטה העברית בירושלים. לאחר מכן למד בבית הספר סם שפיגל לקולנוע ולטלוויזיה וסיים בהצטיינות יתרה, 2003.

במהלך לימודיו בלט כעורך תוכן וערך (עם יעל חרסונסקי) את פרויקט "גבול", אותו יזמו ביחד. הפרויקט, אשר נבחר להשתתף בתחרות ה-cinéfondation של פסטיבל הקולנוע בקאן, עוסק במושג גבול באמצעות חמישה סיפורים ממציאות החיים בישראל. פרויקט "גבול" נע מגדר ההפרדה וההסתגרות בבית מפני פיגועים, דרך חיי תושבי הכפרים בגדה המערבית ועד לחיי משפחה בורגנית, מחגיגות העצמאות ועד רחוב ראשי ושסוע במזרח ירושלים. התוצאה של הפרויקט, שהעבודה עליו נמשכה כשנה וחצי, היא סרט בן 40 דקות שמורכב מעבודות של תלמידי סם שפיגל: תמר זינגר, עדי חלפין, נדב לפיד, רימה עיסא ודני רוזנברג. את הפרויקט ליווה בכל שלבי העריכה אקהארט שטיין, בכיר עורכי התוכן של הטלוויזיה הגרמנית וראש מחלקת הדרמה לשעבר בערוץ ZDF.

### קריירה
עם גמר לימודיו, נמנה עם מייסדיה ומנהליה של יולי אוגוסט הפקות, והפיק, בין היתר, את ביקור התזמורת ו"מרגל השמפניה" עטורי הפרסים. אחר כך, שימש כמנהל ההקמה ועורך ראשי בפרויקט Greenhouse לפיתוח סרטים תיעודיים, מייסוד האיחוד האירופי.

בשנת הלימודים 2007/8 ניהל את מגמת התסריטאות בבית הספר סם שפיגל לקולנוע ולטלוויזיה.

בשנים 2008–2014 שימש כמנהל מחלקת דרמה, תעודה וקולנוע בזכיינית ערוץ 2, רשת מדיה. גל-רדאי הוביל פרויקטים רבים במהלך שנותיו בתפקיד, ובהם "דרמה ברשת", ו"רשת דוקו", במקביל לפיתוחם והפקתם של סדרות, בהן בלתי הפיך, שנות ה-80, אחד העם 101 ועוד.

בשנים 2014–2016 גר במינכן ושימש כסגן נשיא בכיר לקופרודוקציות בינלאומיות ותוכניות תעודה בתאגיד הטלוויזיה פרוסיבן הבינלאומי.

במקביל, שימש גל-רדאי כחונך ועורך תסריט בחממת סם שפיגל לקולנוע בינלאומי, ירושלים, ובין היתר שימש כמנטור של לאסלו נמש בעבודתו על הבן של שאול. ב-2017 התבקש גל-רדאי לשמש כמנטור עצמאי של נמש בעבודה על סרטו השני באורך מלא.

ביוני 2017 התמנה כסמנכ"ל תוכן ב-Yes הטלוויזיה בלוויין.

## פילמוגרפיה כמפיק
* *"[[אחד העם 101]]"* (סדרת טלוויזיה; במאי: ארז בן הרוש, 2010)
* *"הכל מתחיל בים"* (סרט עלילתי; במאי: איתן גרין, 2009)
* *"דיפלומט"* (תיעודי באורך מלא; במאית: דנה גורן, 2009)
* *"[[ביקור התזמורת]]"* (סרט עלילתי; במאי: ערן קולירין, 2007)
* *"מרגל השמפניה"* (סרט תיעודי; במאי: נדב שירמן, 2007)
* *"[[סיפור חצי רוסי]]"* (סרט עלילתי; במאי: איתן ענר, 2006)
* *"[[חברות הכי טובות]]"* (מיני-סדרה; במאית: עדנה מזי"א, 2006)
* "עד מדינה" (סרט טלוויזיה; במאי: אמיל בן שמעון, 2005)

## קישורים חיצוניים

* דף בחוברת חממת סם שפיגל לקולנוע בינלאומי 2014
* דף בוגר באתר בית הספר סם שפיגל

## הערות שוליים

קטגוריה:בוגרי תיכון שרת
קטגוריה:בוגרי בית הספר סם שפיגל לקולנוע ולטלוויזיה
קטגוריה:מפיקים ישראלים
קטגוריה:עובדי yes
קטגוריה:ישראלים שנולדו ב-1976
מדליית האוויר

**מדליית האוויר** (באנגלית: **Air Medal**) היא עיטור של הכוחות המזוינים של ארצות הברית המוענק לחיילים עבור השתתפות בפעילות אווירית מבצעית תחת אש, תחת סיכון או היקף פעילויות אוויריות משמעותי.

העיטור אושר בצו נשיאותי של פרנקלין דלאנו רוזוולט מה-11 במאי 1942. המדליה עשויה מארד וכוללת את שושנת הרוחות שבמרכזה עיטם לבן-ראש בתנוחת תקיפה, האוחז בטפריו שני ברקים. בחלקה העליון של המדליה פלר דה ליס המחבר את המדליה לטבעת הסרט. 

המדליה מוענקת על ידי חיל האוויר של ארצות הברית, חיל הנחתים, הצי, הצבא ומשמר החופים. הקריטריונים למתן המדליה שונים מזרוע לזרוע. המדליה יכולה להיות מלווה בסימון אות V לגבורה. 

250px|ממוזער|ימין|סימון על המדליה בחיל הנחתים ובצי המציינים עיטורים נוספים קבוצתיים או אישים, וכן אות V לגבורה.
בחיל האוויר ובצבא ארצות הברית מוענקת המדליה כציון למעשה בודד במהלך קרב אווירי או לציון תקופת שירות באזור קרב. עיטורים נוספים מאותו סוג מסומנים בעלי אלון על האות. 

בצי ארצות הברית ובחיל הנחתים קיימים שני סוגי מדליית אוויר: מדליה קבוצתית (Strike/Flight), המוענקת למי שהיה חלק ממערכה אווירית ממושכת, ומדליה אישית על פעילות אישית ראויה לשבח. עיטורים נוספים מאותו הסוג מסומנים במספר על סרט המדליה ועל האות עצמו, בצד ימין של האות תוצג ספרה המציינת את כמות המדליות הקבוצתיות ומצד שמאל ספרה המייצגת את מספר המדליות אישיות. 

במשמר החופים מוענקת מדליה אישית בלבד, עיטורים נוספים מסומנים בכוכבי זהב זעירים על האות.

## קישורים חיצוניים

* מדליית האוויר באתר חיל האוויר של ארצות הברית

*
קטגוריה:ארצות הברית: עיטורים